Gaskoinia plaza (Donostia)

Gaskoinia plaza edo Txillardegi plaza, Gipuzkoako Donostia hiriburuan dagoen plaza bat da. Antigua auzoan dago, eta auzo honetako plaza nagusia dela esan daiteke. Izena Gaskoiniaren omenez darama. Txillardegi izena ere erabiltzen da. Izan ere, donostiar intelektualaren omenez ezarri zen murala plazako ezaugarri nagusietako bat da.

Matia kalearen erdialdean dago. Leku horretan zegoen Txillardegi izeneko etxea, eta hortik hartu zuen ezizena Jose Luis Alvarez Enparantza intelektualak. Inguruan jaio eta bizi baitzen txikitan. XIX. mendearen bukaeran eta XX. mendeko hasieran Antiguako erdi-erdian zegoen etxerik ederrena zen Txillardegi etxea.

Kokalekua 
Matia kalea, Ondarbide kalea eta Sukia kalearen artean dago, bai eta Zumalakarregi hiribidetik hurbil.

Plazaren mendebaldean Jesusen Bihotzaren Esklaboen eliza dago.

Txilardegi landetxea eta José Brunet-en Botilla fabrika zeuden inguru honetan. José Brunet-en argazkietan ikus daiteke hori. "Marques de la Real Defensa" bilduman daude argazkiak. Koldo Mitxelena Kulturgunean "Aurrera eginez - Progresando" erakusketan egon ziren eta Lola Horcajo Calixto eta Juan José Fernandez Beobide-ren "San Sebastián album del siglo XIX" liburuan ere bai.

Merkatua 
Larunbat goizetan plaza honetan baserriko produktuen azoka egiten da.

Erreferentziak

Ikus, gainera 

 Txillardegi Liburutegia (bertsoak)

Kanpo estekak 

Antiguako plazak
Txillardegi